CELEX: 62010CN0263
Language: sl
Date: 2010-05-27 00:00:00
Title: Zadeva C-263/10: Predlog za sprejetje predhodne odločbe, ki ga je vložilo Tribunal Gorj (Romunija) 27. maja 2010 – Iulian Andrei Nisipeanu proti Direcția Generală a Finanțelor Publice Gorj, Administrația Finanțelor Publice Târgu-Cărbunești, Administrația Fondului pentru Mediu

28.8.2010   
            
            
               SL
            
            
               Uradni list Evropske unije
            
            
               C 234/22
            
         Predlog za sprejetje predhodne odločbe, ki ga je vložilo Tribunal Gorj (Romunija) 27. maja 2010 – Iulian Andrei Nisipeanu proti Direcția Generală a Finanțelor Publice Gorj, Administrația Finanțelor Publice Târgu-Cărbunești, Administrația Fondului pentru Mediu
   (Zadeva C-263/10)
   ()
   2010/C 234/35
   Jezik postopka: romunščina
   
      Predložitveno sodišče
   
   Tribunalul Gorj
   
      Stranke v postopku v glavni stvari
   
   
      Tožeča stranka: Iulian Andrei Nisipeanu
   
      Tožene stranke: Direcția Generală a Finanțelor Publice Gorj, Administrația Finanțelor Publice Târgu-Cărbunești, Administrația Fondului pentru Mediu
   
      Vprašanja za predhodno odločanje
   
   
               1.
            
            
               Ali je treba člen 110 Pogodbe o delovanju Evropske unije razlagati tako, da med diskriminatorne davke, ki jih prepoveduje, spada tudi taksa, ki jo romunska zakonodaja ureja z nujno uredbo vlade št. 50 z dne 25. aprila 2008 o uvedbi takse na onesnaževanje za motorna vozila, kakor je bila spremenjena z nujnimi uredbami št. 208 z dne 8. decembra 2008, št. 218 z dne 11. decembra 2008, št. 7 z dne 19. februarja 2009 in št. 117 z dne 30. decembra 2009?
            
         
               2.
            
            
               Ali člen 110 Pogodbe o delovanju Evropske unije dopušča, da Romunija v nacionalni zakonodaji z nujno uredbo vlade št. 50/2008 1. julija 2008 uvede merilo „prve registracije v Romuniji“, kot je določeno v členu 4(a) uredbe, in ali je navedeno merilo objektivna zahteva v skladu z določbami Pogodbe?
            
         
               3.
            
            
               Ali člen 110 Pogodbe o delovanju Evropske unije Romuniji kot državi članici Evropske unije omogoča, da od 1. julija 2008 uporablja takso na onesnaževanje za rabljena motorna vozila, uvožena iz Evropske unije ali po pridobitvi znotraj Skupnosti, ki so prvič registrirana v Romuniji, medtem ko oprosti rabljena motorna vozila, kupljena v Romuniji?
            
         
               4.
            
            
               Ali člen 110 Pogodbe o delovanju Evropske unije Romuniji dopušča, da v skladu z navedeno zakonodajo odobri oprostitev plačila takse na onesnaževanje izključno za „motorna vozila kategorije M1 razreda onesnaževanja Euro 4 s prostornino motorja največ 2 000 kubičnih centimetrov in [za] motorna vozila kategorije N1 razreda onesnaževanja Euro 4, prvič registrirana v Romuniji ali drugih državah članicah Evropske unije v obdobju od 15. decembra 2008 do 31. decembra 2009“, ne odobri pa je za nova motorna vozila z drugačnimi lastnostmi od navedenih?
            
         
               5.
            
            
               Ali je treba člen 110 Pogodbe o delovanju Evropske unije razlagati tako, da Romuniji dopušča varstvo domače avtomobilske industrije, glede na to, da se taksa na onesnaževanje plačuje samo za rabljene avtomobile, uvožene in registrirane v Evropski uniji ali pridobljene znotraj Skupnosti, medtem ko je za rabljene avtomobile, ki so že registrirani v Romuniji in ki so predmet ponovne prodaje na romunskem ozemlju, ni treba plačati?
            
         
               6.
            
            
               Ali gre v zgoraj navedenih okoliščinah za diskriminatorni davek, ki je prepovedan z določbami člena 110 Pogodbe o delovanju Evropske unije, če se merilo „prve registracije v Romuniji“, ki ga določa člen 4(a) nujne uredbe vlade št. 50/2008, ne more šteti za objektivno glede na navedeni namen določiti takso na onesnaževanje z uporabo načela „plača povzročitelj obremenitve“ in če taksa v povezavi s tem merilom ščiti domačo proizvodnjo novih avtomobilov in notranji trg rabljenih avtomobilov?